Sverre Sollie

Sverre Sollie (1910–1989)Røros klokkerbok var møbelsnekker i NSB, og senere kunstner. 

Solli utdannet seg til møbelsnekker, men alt fra guttedagene hadde han vært interessert i å lage bilder av tre. Han ble antatt i NSB 19. august 1936. I NSB begynte han å lage bilder i intarsia, og selv om det var vanskelig å arbeide med denne teknikken under andre verdenskrig, utviklet han teknikken så langt at han fikk antatt et bilde på en utstilling i Trondheim i 1946.  

I 1952 sendte hovedstyret i NSB ham på studietur til Danmark. Han dro også på studiereiser til Sverige og Italia. Noen av bildene hans er bygget opp av 40 til 50 ulike tresorter. Per 1963 var han fremdeles ansatt i NSB. 

 Noen utsmykninger 
 Trondheim stasjon 1953 med et bilde på 3,5 x 4 meter
 Drammen stasjon 1955 Bildet inneholdt scener fra jernbanen i Drammen - togdrift, stasjon, bro, verksted - og hang i mange år på «Velferdssalen» på NSB Verkstedet Sundland i Drammen. Bildet var laget slik at spor som gikk ut av bildet i nedre rammekant virket å peke mot den som betraktet bildet uansett hvor i rommet vedkommende befant seg.
 Bergen stasjon med et bilde på 2,7 x 9 meter
 Asker stasjon 1960
 Bodø stasjon 1962
 Storstuggu Røros hotell 1962 (per 2022)

 Referanser 

Kategori:Norske kunstnere
Kategori:Personer fra Røros kommune